Gjendja në Mitrovicë relativisht e qetë, por e tensionuar
Policia e UNMIK-ut është larguar nga qyteti pas dhunës së djeshme dhe rendin tani e ruajnë forcat e NATO-s
Një polic ukrainas vdiq nga plagët e marra gjatë përleshjeve të djeshme mes demonstruesve serbë dhe forcave ndërkombëtare në Kosovë. Njoftimin e dha sot zdhënësi i policisë së Kosovës, Veton Elshani. tha zëdhënësi Elshani Dhuna e djeshme në Mitrovicë ishte më e rënda që nga shpallja e pavarësisë muajin e kaluar. Gjatë përleshjeve u plagosën mbi 60 forca të Kombeve të Bashkuara dhe të NATO-s si dhe 70 protestues. Sot, trupat franceze të KFOR-it, hapën zjarr paralajmërues, ndaj një grupi nxënësish serbë të shkollës së mesme, që filluan të qëllonin me gurë në drejtim të në një autokolone makinash të ndërkombëtarëve, që po kalonin pranë njërës prej urave mbi lumin Ibër që e ndan qytetin në pjesën veriore dhe atë jugore. Në këtë incident nuk pati të lënduar. Tensionet në Mitrovicë janë të larta. Ja si shprehet kjo banore serbe: Serbia e konsideron Kosovën si pjesë të sajën dhe e ka cilësuar shkelje të ligjit ndërkombëtar pavarësinë. Pas luftimeve të djeshme, një demonstrues serb është në gjendje kome. Ndërkohë, në Prishtinë, një shqiptar i tha televizionit Associated Press se banorët serbe po provokojnë me veprimet e tyre: ”. Policia e UNMIK-ut është larguar nga Mitrovica pas dhunës së djeshme dhe rendin në qytetet e ruajnë forcat e NATO-s.//lk